

**Қазақстан Республикасының Әдiлет министрлiгi орталық аппаратының құрылымы туралы**

***Күшін жойған***

Қазақстан Республикасы Үкiметiнiң Қаулысы 1996 жылғы 23 желтоқсан N 1589. Күшi жойылды - ҚРҮ-нiң 1997.04.01. N 450 қаулысымен. ~P970450

      Қазақстан Республикасының Үкiметi қаулы етедi:

      1. Қазақстан Республикасының Әдiлет министрлiгi орталық
аппаратының құрылымы қосымшаға сәйкес осы аппарат қызметкерлерiнiң
шектi саны негiзiнде 140 адам болып бекiтiлсiн.

      2. Қазақстан Республикасының Әдiлет министрлiгiне министрдiң 5
орынбасарын, оның iшiнде бiр бiрiншi орынбасарын, сондай-ақ саны 13
адамдық алқа ұстауына рұқсат етiлсiн.

      3. Қазақстан Республикасы Әдiлет министрлiгiнiң орталық
аппараты үшiн 6 қызметтiк жеңiл автомобиль лимитi белгiленсiн.

      4. Мыналардың күшi жойылған деп танылсын:

      "Қазақстан Республикасы Әдiлет министрлiгiнiң мәселелерi
туралы" Қазақстан Республикасы Үкiметiнiң 1995 жылғы 19
желтоқсандағы N 1741 қаулысының 1 тармағының үшiншi абзацы, 2-5
тармақтары (Қазақстан Республикасының ПҮАЖ-ғы 1995 ж., N 38, 493

құжат);
 "Қазақстан Республикасы Үкiметiнiң 1995 жылғы 19 желтоқсандағы
N 1741 қаулысына өзгерiстер енгiзу туралы" Қазақстан Республикасы
Үкiметiнiң 1996 жылғы 3 маусымдағы N 687 қаулысы (Қазақстан
Республикасының ПҮАЖ-ы, 1996 ж., N 26, 217-құжат).

 Қазақстан Республикасының
 Премьер-Министрi
 Қазақстан Республикасы
 Үкiметiнiң
 1996 жылғы 23 желтоқсандағы
 N 1589 қаулысына
 қосымша

 Қазақстан Республикасының Әдiлет министрлiгi
 орталық аппаратының құрылымы

 Басшылық
 Заңдар бас басқармасы
 Заңды тұлғаларды тiркеу басқармасы
 Жылжымайтын мүлiкке құқықтарды және онымен жасалатын
 мәмiлелердi тiркеу басқармасы
 Соттардың жұмысын ұйымдастыру басқармасы
 Халықаралық құқықты қамтамасыз ету басқармасы
 Кадр басқармасы
 Қаржы басқармасы
 Ұйымдастыру-бақылау басқармасы
 Заңдарды кодификациялау және жүйелеу бөлiмi
 Ведомстволық нормативтiк актiлердi тiркеу бөлiмi
 Халыққа заң қызмет көрсету бөлiмi
 Құқықтық насихат бөлiмi
 Материалдық-техникалық қамтамасыз ету бөлiмi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК